S-443/2011

Mál þetta, sem dómtekið var 24. mars, er höfðað með ákæru útgefinni af lögreglustjóranum á höfuðborgarsvæðinu 15. febrúar sl. á hendur G-kk-þgf S-kk-þgf G-kk-þgf, kennitala 000000-0000, Suðurvangi 19a, Hafnarfirði. Var hann ákærður með A, kennitala 000000-0000, […],. Dómari ákvað með vísan til 2. mgr. 169. gr. laga nr. 88/2008 að skilja málin sundur og dæma þátt G-kk-ef sér en þeir voru báðir sakaðir um þjófnað

I. (007-2010-32443)

Með því að hafa fimmtudaginn 20. maí 2010, í félagi, brotist inn í íbúðarhúsnæðið að Skúlaskeið 8 í Hafnarfirði, með því að losa stormjárn á glugga húsnæðisins og stolið þaðan tveimur tölvuturnum af gerðunum, Medion og Siemens, tölvuflatskjá af gerðinni Medion og sjónvarpsflatskjá að óþekktu verðmæti.

Telst þetta varða við 244. gr. almennra hegningarlaga nr. 19/1940.

Í máli þessu gerir M-kvk-nf B-kvk-nf, þá kröfu fh. Sjóvá Almennra trygginga hf. kt. 000000-0000 að ákærðu verði dæmdir til að greiða skaðabætur að fjárhæð kr. 49.231 auk vaxta samkvæmt 8. gr. vaxtalaga um vexti og verðtryggingu nr. 38/2001 frá tjónsdegi. Síðar dráttarvaxta samkvæmt 9. gr., sbr. 1. mgr. 6. gr. sömu laga að liðnum mánuði frá birtingu kröfunnar til greiðsludags.

Á hendur ákærða G-kk-þgf S-kk-þgf:

II. (007-2010-43105)

Fyrir þjófnað, með því að hafa aðfaranótt mánudagsins 5. júlí 2010, brotist inn í Krísuvíkurskóla með því að fara inn um glugga á húsnæði skólans og stolið þaðan fimm fartölvum af gerðunum Dell, IBM og Lenovo, sex farsímum af gerðinni Nokia, skjávarpa af gerðinni Dell, lyfjum og 25 til 30.000 krónum í reiðufé.

Telst þetta varða við 244. gr. almennra hegningarlaga nr. 19/1940.

III. (008-2010-8084)

Fyrir fíkniefnalagabrot, með því að hafa fimmtudaginn 12. ágúst 2010, í komusal flugstöðvar Leifs Eiríkssonar í Keflavík, haft í vörslum sínum 0,97 grömm af tóbaksblönduðu kannabisefni sem lögregla fann við leit á ákærða umrætt sinn.

Telst þetta varða við 2. gr., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt að þau fíkniefni sem hald var lagt á hjá honum verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði krefst vægustu refsingar er lög leyfa. Þá samþykkti ákærði bótakröfu í málinu.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Engar óskir hafa komið fram um að fram fari aðalmeðferð í málinu.

Ákærði er fæddur í 30. maí 1989 og hefur þrívegis hlotið sektir fyrir fíkniefnalagabrot og þann 12. febrúar 2010 var hann dæmdur í 15 mánaða fangelsi, þar af 12 mánuði skilorðsbundna til þriggja ára fyrir brot gegn 244. gr. og 1. mgr. 259. gr. almennra hegningarlaga, 45a. gr. og 1. mgr. 48. og 1. sbr. 2. mgr. 37. gr. umferðarlaga og 252. gr. almennra hegningarlaga. Þá var hann sviptur ökurétti í 18 mánuði frá 12.02. 2010. Lauk hann afplánun 18. mars 2010.

Með broti sínu nú hefur ákærði því rofið skilorð á 12 mánaða hluta dómsins sem var bundinn skilorði og samkvæmt 60. gr. almennra hegningarlaga tekur dómari það mál til meðferðar og dæmir með í einu lagi með máli hans nú. Verður refsing tiltekin eftir reglum 77. gr. almennra hegningarlaga.

Við ákvörðun refsingar er litið til hreinskilningslegrar játningar ákærða og þess að hann hefur átt við alvarlegan vanda að stríða vegna fíkniefna- og áfengisneyslu sem hann hefur leitað sér lækninga við.

Er refsing ákærða hæfilega ákveðin fangelsi í 15 mánuði. Rétt þykir að fresta fullnustu 12 mánaða af refsingunni og skal sá hluti niður falla að liðnum þremur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Þá sæti ákærði upptöku á 0,97 g af tóbaksblönduðu kannabisefni sem lögregla fann við leit á ákærða umrætt sinn samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001

Þá verður ákærði dæmdur til þess að greiða bótakröfu sem hann hefur samþykkt, eins og segir í dómsorði.

Samkvæmt 218. gr. laga nr. 88/2008 ber að dæma ákærði til greiðslu sakarkostnaðar sem er málsvarnarlaun skipaðs verjanda hans G-kk-ef A-kk-ef hdl.

Dóm þennan kveður upp S-kk-nf S-kk-nf héraðsdómari.

D ó m s o r ð:

Ákærði, G-kk-nf S-kk-nf G-kk-nf, sæti fangelsi í 15 mánuði, en fresta skal fullnustu 12 mánaða af refsingunni og skal hún niður falla að liðnum þremur árum frá birtingu dómsins, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Þá sæti ákærði upptöku á 0,97 g af tóbaksblönduðu kannabisefni.

Ákærði greiði Sjóvá Almennum tryggingum hf. 49.231 krónu í skaðabætur auk vaxta samkvæmt 8. gr. laga um vexti og verðtryggingu nr. 38/2001 og síðar dráttarvaxta samkvæmt 9. gr., sbr. 1. mgr. 6. gr. sömu laga frá liðnum mánuði frá birtingu kröfunnar til greiðsludags.

Ákærði greiði sem sakarkostnað málsvarnarlaun skipaðs verjanda hans G-kk-ef A-kk-ef hdl. 94.125 krónur að meðtöldum virðisaukaskatti.

S-kk-nf S-kk-nf